Боян Бойчев
Чудо

chitanka.info

На малката ми дъщеричка

Ина — Гергана

Момиченце мъничко мое,

Изгряла малка звездичка,

С широко ококорените очички

Света ли оглеждаш? Твой е!

Звездичка мъничка моя,

Която се събужда с усмивка,

Коята си ляга с усмивка,

Прекрасната веселушка моя!

На бебешки нещо бърбориш

И се смееш, и се смееш,

Личицето ти мъничко грее,

Ръчички протягаш нагоре.

Да, аз чувствам щастливо

В мен сърцето да бие,

Божествена топлина ме облива

И всичко толкова е красиво.

И ето, аз прегръщам, аз понасям

На ръце моята звездичка

И целувам тези маслинки очички,

И светът така е прекрасен!

Появи се! Случи се чудо!

Мъничка моя принцеса,

Внезапно разцъфнала прелест,

Ти самата, ти самата си чудо.

А моята прекрасна принцеса

Гука и пее със сладко гласче

И се смее, и така се смее,

И оглежда в мен своето личице!

лятото на 2005 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.